La xuntanza pue entainar na midida de que'l pragmatismu avance dientro los partíos de frasca asturiana. Cuando s'afite'l pasu que supón estremar los principios ideolóxicos de la práctica política diaria arreyada a los problemes actuales d'Asturies. Tovía hai bien de xente enfotao nuna serie de principios ideolóxicos irrenunciables nos que trata d'encaxar la realidá como aquél que s'empeña en meter el pie nun zapatu que nun ye del so númberu. De la mesma manera  qu'estos díes postreros AA y PAS emitíen un comunicáu alrodiu de les selecciones nacionales deportives, puen roblase alcuerdos notros aspectos: oficialidá, másimu techu competencial na reforma l'Estatutu, etc.). La UNA pue sumase guapamente a ellos, anque nesti casu ta'l grave pilancu del contenciosu poles sigles "AA". De toles maneres los que tamos pola xuntanza esperamos sollertes el congresu qu'esta formación va facer a principios del 2.010. Toos debiéremos contestanos a esta entruga: ¿queremos daveres  intentar entrar na Xunta Xeneral nes prósimes autonómiques?. La mio rempuesta ye un rotundu sí. Y el mio convencimientu (sofitáu nel pragmatismu y nos númberos) ye qu'ensin xuntanza alredor d'unos puntos mínimos, nun va ser posible.